**Why Should Reading *Parshas Parah* be a Torah Requirement?**

Rabbi Michael Taubes

 **.1תלמוד בבלי מסכת מגילה דף כט עמוד א**

משנה. ראש חדש אדר שחל להיות בשבת - קורין בפרשת שקלים, חל להיות בתוך השבת - מקדימין לשעבר, ומפסיקין לשבת אחרת, בשניה זכור, בשלישית פרה אדומה, ברביעית החדש הזה לכם, בחמישית חוזרין לכסדרן.

 **.2רש"י מסכת מגילה דף כט עמוד א**

קורין בפרשת שקלים - להודיע שיביאו שקליהם באדר, כדי שיקריבו באחד בניסן מתרומה חדשה, כדאמרינן בגמרא.

ומפסיקין לשבת הבאה - מלומר פרשה שנייה, כדי שתקרא פרשת זכור בשבת הסמוכה לפורים, לסמוך מחיית עמלק למחיית המן.

פרה אדומה - להזהיר את ישראל לטהר, שיעשו פסחיהן בטהרה.

ברביעית החודש הזה לכם - ששם פרשת הפסח, ובתלמוד ירושלמי גרסינן: אמר ר' חמא, בדין הוא שיקדום החודש לפרשת פרה, שהרי באחד בניסן הוקם המשכן ושני לו נשרפה הפרה, ומפני מה הקדימוה - שהיא טהרתן של ישראל.

 **.3משנה ברורה סימן תרפה**

(י) פרה - בפרשת חוקת מתחלת הסדר עד תטמא עד הערב:

 **.4תלמוד ירושלמי (וילנא) מסכת מגילה פרק ג**

הלכה ה

רבי בא בשם רבי חייה בר אשי אין מפסיקין בין פורים לפרה רבי לוי בשם ר"ח בר חנינה אין מפסיקין בין פרה להחודש אמר רבי לוי סימניהון דאילין פרשתא בין הכוסות הללו אם רצה לשתות ישתה בין השלישי לרביעי לא ישתה רבי לוי בשם רבי חמא בר חנינה בדין הוא שתקדים החודש לפרה שבאחד בניסן הוקם המשכן ובשני נשרפה הפרה ולמה פרה קודמת שהיא טהרתן של כל ישראל.

 **.5קרבן העדה מסכת מגילה פרק ג**

הלכה ה

אין מפסיקין בין פורים לפרה. שבת הסמוך לפורים מלאחריו מיד קורין בו פרשת פרה:

אין מפסיקין בין פרה להחודש. כלומר בין שבת שלישית לרביעית:

דאילין פרשתא. דארבע פרשיות המוזכרין במתני' דינהון כדין ארבע כוסות:

בין הכוסות הללו. בארבע כוסות דליל פסח תנן בין כוסות הללו פי' בין ראשונה לשנייה ובין שניה לשלישית אם רצה לשתות ישתה דמותר להפסיק ביניהם ה"ה בין שקלים לזכור וכן בין זכור לפרשת פרה שהן שני פרשיות ראשונות לפעמים מפסיקין בין כוס שלישי לרביעי לא ישתה דאסור להפסיק ה"ה בין פרה שהיא פרשת שלישית להחדש שהיא פרשה רביעית לא יפסיק:

שבאחד בניסן הוקם המשכן. ובשני בניסן נשרף הפרה מפני שלא היו יכולין לשרוף הפרה עד שהוקם המשכן דכתיב והזה אל נכח פני אוהל מועד מדמה וגו' ונמצאת פרה מאוחרת לראש חודש ניסן ולמה פרה קודמת מפני שהיא טהרתן של ישראל וראוי דנהדר בטהרה לכך מקדימין וכיון שכן אין ראוי להפסיק בין פרה להחודש כדי שלא תקדים כל כך מאחר שהיתה ראויה להיות מאוחרת:

 **.6פני משה מסכת מגילה פרק ג**

הלכה ד

אין מפסיקין בין פורים לפרה. אלא בשבת שלאחר הפורים קורין בפרה:

אמר ר' לוי. משמיה דנפשיה דלא כהאי דר' בא בשם ר' חייה בר אשי דקאמר אין מפסיקין בין פורים לפרה אלא סימניהון דאילין ד' פרשתא כהאי דתנינן בד' כוסות של פסח בין הכוסות הללו וכו' בין השלישי לרביעי לא ישתה שלא יפסיק בכוס אחר ביניהן כך בין פרשה שלישית שהוא פרה לבין הרביעית שהוא פרשת החדש לא יפסיק ביניהן בשבת אחרת אבל בין הראשונה לשניה ובין שניה לשלישית מפסיקין לפעמים לפי היום שחל ר"ח להיות בו:

שהיא טהרתן של ישראל. ומה שנשרפה הפרה בשני בניסן מפני שאז לא היה אפשר להקדימה דכתיב בה אל נכח פני אהל מועד ובאחד בניסן היא שהוקם המשכן:

 **.7תלמוד בבלי מסכת פסחים דף קיז עמוד ב**

משנה. מזגו לו כוס שלישי - מברך על מזונו. רביעי - גומר עליו את הלל, ואומר עליו ברכת השיר. בין הכוסות הללו, אם רוצה לשתות - ישתה. בין שלישי לרביעי לא ישתה.

 **.8רשב"ם מסכת פסחים דף קיז עמוד ב**

ברכת השיר. בגמרא [קיח.] מפרש:

בין הכוסות הללו. בין שנים הראשונים לשנים האחרונים אם רצה לשתות ישתה:

בין ג' לד' לא ישתה. מצאתי בגמרת ירושלמי למה לא ישתה כדי שלא ישתכר דתו לא מצי למימר הלל ופריך התם והלא כבר משוכר הוא ששתה כבר הרבה בסעודתו ומשני יין שבתוך המזון אינו משכר שלאחר המזון משכר. וה"ה נמי דיין שלפני המזון אינו משכר ואם רצה לשתות בין ראשון לשני ישתה דהא לא ממעט תנא אלא בין ג' לד':

 **.9רמב"ם הלכות חמץ ומצה פרק ז**

הלכה י

כל כוס וכוס מארבעה כוסות האלו מברך עליו ברכה בפני עצמה, וכוס ראשון אומר עליו קדוש היום, כוס שני קורא עליו את ההגדה, כוס שלישי מברך עליו ברכת המזון, כוס רביעי גומר עליו את ההלל ומברך עליו ברכת השיר, ובין הכוסות האלו אם רצה לשתות שותה בין שלישי לרביעי אינו שותה.

 **.10שולחן ערוך אורח חיים הלכות פסח סימן תעט**

 סעיף א

אחר כך מוזגין לו כוס שלישי, ומברך עליו ברכת המזון ובורא פרי הגפן, ושותהו בהסיבה; ולא יברך אחריו ולא ישתה יין בינו לכוס רביעי…

 **.11משנה ברורה סימן תעט**

(ה) ולא ישתה יין - שמא ישתכר ויישן ולא יגמור את ההלל ויש שכתבו הטעם מפני שהוא נראה כמוסיף על הכוסות וכתבו האחרונים דלאו דוקא יין ה"ה שאר משקין המשכרין מיהו אם אינו משכר מותר והוא שלא היה חמר מדינה דאם היה חמר מדינה יש להחמיר ולחוש לטעם השני דנראה כמוסיף על הכוסות:

 **.12שמות פרשת פקודי פרק מ**

(יז) וַיְהִי בַּחֹדֶשׁ הָרִאשׁוֹן בַּשָּׁנָה הַשֵּׁנִית בְּאֶחָד לַחֹדֶשׁ הוּקַם הַמִּשְׁכָּן:

 **.13במדבר פרשת חקת פרק יט**

(א) וַיְדַבֵּר יְקֹוָק אֶל מֹשֶׁה וְאֶל אַהֲרֹן לֵאמֹר:

(ב) זֹאת חֻקַּת הַתּוֹרָה אֲשֶׁר צִוָּה יְקֹוָק לֵאמֹר דַּבֵּר אֶל בְּנֵי יִשְׂרָאֵל וְיִקְחוּ אֵלֶיךָ פָרָה אֲדֻמָּה תְּמִימָה אֲשֶׁר אֵין בָּהּ מוּם אֲשֶׁר לֹא עָלָה עָלֶיהָ עֹל:

(ג) וּנְתַתֶּם אֹתָהּ אֶל אֶלְעָזָר הַכֹּהֵן וְהוֹצִיא אֹתָהּ אֶל מִחוּץ לַמַּחֲנֶה וְשָׁחַט אֹתָהּ לְפָנָיו:

(ד) וְלָקַח אֶלְעָזָר הַכֹּהֵן מִדָּמָהּ בְּאֶצְבָּעוֹ וְהִזָּה אֶל נֹכַח פְּנֵי אֹהֶל מוֹעֵד מִדָּמָהּ שֶׁבַע פְּעָמִים:

 **.14רש"י במדבר פרשת חקת פרק יט**

(ד) אל נוכח פני אהל מועד - עומד במזרחו של ירושלים ומתכוין ורואה פתחו של היכל בשעת הזאת הדם:

 **.15סידור רש"י סימן שכב**

…ברביעית שהיא עשרים ושנים באדר מוציאין ב' תורות, באחת קורין שבעה בעניינו של יום ובאחת קורא מפטיר פרשת פרה אדומה כולה עד תטמא עד הערב, ומעשה באחד שפסק במים חיים אל כלי, והחזירו רבינו עליו השלום, והזקיקו לחזור ולברך תחילה וסוף, ולגמור כל הפרשה כולה, ומפטיר ביחזקאל בן אדם בית ישראל יושבים על אדמתם:

 **.16מחזור ויטרי סימן רמ**

…ברביעית שהוא כ"ב באדר מוציאין שתי תורות. וקורין ז' בעיניינו של יום ובשנייה קורא המפטיר פרשת פרה אדומה עד תטמא עד הערב. ומפטיר ביחזקאל. בן אדם בית ישר' יושבי' על אדמתם: ומעשה באחד שפסק במים חיים אל כלי. והחזירו עליו רבינו השלום. והזקיקו לחזור ולברך תחילה וסוף ולגמור כל הפרשה כולה עד תטמא עד הערב. ת'. ומעשה בחזן אחד שקרא בפרשת פרה אדומה ופסק להגר הגר בתוכם לחקת עולם. וגלל ספר תורה וישב לו במקומו. והקפיד ר' על הדבר. וא' שלא אמרנו אלא רמז בעלמא. וחזרו ופתחו ובירך תחילה וסוף והתחילו בראש הפרשה וגמרו כל הפרשה כולה עד תטמא עד הערב:

 **.17אורחות חיים חלק א הלכות קריאת ס"ת**

סא. - …ופ' פרה מוציאין ב' ס"ת וקורין בא' ז' בסדר השבוע ובב' קורא המפטיר בפ' זאת חקת התורה עד הנפש הנגעת תטמא עד הערב כי כל הפרשה מענין היום. ומעשה בחזן א' שקרא ופסק ולגר הגר בתוכם לחקת עולם וגלל הספר וישב במקומו וקפד ר' על הדבר ואמר לא קריתם כל הפרשה ודומה כאלו לא קרינו בה כלל שלא אמרנו אלא רמז בעלמא וחזרו ופתחו והתחילו בראש הפרשה והקורא בירך לפניה ולאחריה מטעם ר' ואמר כל הפרשה עד תטמא עד הערב…

 **.18ספר כלבו סימן כ**

…פרשת פרה מוציאין שני ספרי תורה באחד קורין שבעה בסדר השבוע ומפטיר קורא בשני זאת חקת התורה עד והנפש הנוגעת תטמא עד הערב כי כל הפרשה מענין היום, ומעשה בחזן שקרא ופסק להגר הגר בתוכם וגלל ס"ת וישב במקומו וקפד רבי על הדבר ואמר לא קריתם הפרשה כולה ודומה כאלו לא קרינן כלל שלא אמרנו אלא רמז בעלמא וחזרו ופתחו והתחילו בראש הפרשה והקורא ברך לפניה ולאחריה מטעם רבי וגמרו כל הפרשה עד תטמא עד הערב…

 **.19שולחן ערוך אורח חיים הלכות קריאת ספר תורה סימן קלז**

סעיף ה

אם קרא פרשת פרה (במדבר יט, א - כב), ופסק בהגר הגר בתוכם וגלל ס"ת, חוזר ופותח ומתחיל מראש הפרשה עד תטמא עד הערב ומברך לפניה ולאחריה.

 **.20באר היטב אורח חיים סימן קלז**

(ח) הפרשה. הפר"ח חולק ופסק דיתחילו ממקום שפסקו:

 **.21פרי חדש אורח חיים סימן קלז**

סעיף ה

ומה שכתב ומתחיל מראש הפרשה וכו'. תימה למה צריך לחזור לראש ולמה לא יתחילו לקרות מהגר הגר ואילך ומה בכך אם יקראו שנים בספר שני, וכן דקדק הכסף משנה פי"ג מהלכות תפילה [ד"ה ואם] מדברי הרמב"ם דין ד', וראיתי בספר שיירי כנסת הגדולה [הגב"י אות ב] שכתב דטעמו של דבר דכיון דחובת היום לקרות כל הסדר הזה [כל] שלא (תהא בסדר) [קרא כסדר] שתיקנו חכמים אין כאן קריאה וחוזר לראש, עד כאן. ואין בזה טעם של כלום דהא חציו שקראו קראוהו כסדר שתיקנו חכמים, ולכן נראה לי שאין לסמוך על דין זה אלא יתחילו ממקום שפסקו וזה ברור:

 **.22משנה ברורה סימן קלז**

(יח) מראש הפרשה - והא דלא סגי שיתחיל ממקום שפסק מתחלה דכיון שלא קראו מתחלה כסדר שתקנו חכמים אין כאן קריאה ואעפ"כ הסכימו האחרונים דאם דילג איזה פסוק אינו חוזר דהרי קורא הפרשיות בשבתות שלהן וכמו לעיל בס"ג לענין פרשיות המועדים אכן כ"ז דוקא אם דילג מהפסוקים שאינם מעיקר חובת היום [דהיינו עד לגר הגר בתוכם] אבל אם דילג מעיקר חובת היום הסכים בא"ר דחוזר וכמו שנתבאר לעיל במ"ב סקי"א לענין פסוקי קרבן מוסף:

 **.23ערוך השולחן אורח חיים סימן קלז**

סעיף ז

כתב הכלבו [סי' כ'] מעשה בחזן אחד שקרא בפ' פרה ופסק להגר הגר בתוכם וגלל ס"ת וישב במקומו והקפיד רבי על הדבר ואמר לא קריתם הפרשה ודומה כאלו לא קרינו שלא אמרנו אלא ברמז בעלמא וחזרו ופתחו והתחילו בראש הפרשה והקורא בירך לפניה ולאחריה מטעם רבי וגמרו כל הפרשה עד תטמא עד הערב עכ"ל והובא בקצרה בש"ע סעיף ה' ונ"ל דדווקא משום שפסק בהגר הגר בתוכם דעדיין עיקרי דיני טהרת הפרה לא נתבארו עדיין דלהלן כתיב [ויקרא יט, יא - יב] הנוגע במת הוא יתחטא וגו' אבל אם סיים מים חיים אל כלי אף שלא גמר כל הפרשה א"צ לחזור ולקרות דכן מבואר מלשונו שכתב שלא אמרנו אלא ברמז בעלמא כלומר שעיקרי דיני טהרת מי חטאת עדיין לא נתבארו [ועמג"א סקי"א] ופשיטא דמשום דילוג פסוק אינו חוזר [שם] וכן כל כה"ג כמו בפ' חודש או ברגלים וכן בכאן אם רק בירך ברכה אחרונה ונזכרו מיד

א"צ ברכה ראשונה ולא להתחיל מראש הפרשה אלא משלים הקריאה ומברך ברכה אחרונה [ט"ז סק"ה] ויש מי שחולק בזה [עא"ר] ואינו מוכרח:

 **.24רמב"ם הלכות תפילה ונשיאת כפים פרק יג**

הלכה כ

ראש חדש אדר שחל להיות בשבת קורין בפרשת שקלים ומפטירין ביהוידע הכהן, וכן אם חל ראש חדש אדר להיות בתוך השבת ואפילו בערב שבת מקדימין וקורין בשבת שלפניו בפרשת שקלים, בשנייה קורין זכור ומפטירין פקדתי את אשר עשה עמלק, אי זו היא שבת שנייה כל שחל פורים להיות בתוכה ואפי' בערב שבת, בשלישית קורין פרה אדומה ומפטירין וזרקתי עליכם, ואי זו היא שבת שלישית הסמוכה לרביעית, ברביעית קורין החדש הזה ומפטירין בראשון באחד לחדש, ואי זו היא רביעית כל שחל ראש חדש ניסן להיות בתוכה ואפילו בערב שבת.

 **.25שולחן ערוך אורח חיים הלכות חנוכה סימן תרפה**

סעיף ג

בשבת שלישי, שהוא ט"ו באדר, מפסיקין; ובשבת ד' שהיא כ"ב לאדר מוציאין שני ספרים; באחד קורא בפרשת השבוע, ובשני קורא פרשת פרה, ומפטיר: וזרקתי עליכם מים טהורים (וע"ל סי' קל"ז סעיף ה').

סעיף ז

י"א שפרשת זכור ופרשת פרה אדומה חייבים לקראם מדאורייתא, לפיכך בני הישובים שאין להם מנין צריכים לבא למקום שיש מנין בשבתות הללו כדי לשמוע פרשיות אלו שהם מדאורייתא. הגה: ואם אי אפשר להם לבא, מ"מ יזהרו לקרותם בנגינתם ובטעמם (מצא כתוב).

 **.26מגן אברהם סימן תרפה**

בשל"ה האריך לצדד שפרש' פרה אינה דאורייתא וכ"כ הב"ח וכ"מ בתשובת מהרי"ל סי' קפ"ב וקס"ז שלא הזכיר אלא פרשת זכור ובת"ה סי' ק"ח כתב וז"ל באשר"י פ"ו דברכות כתב דעשה דאורייתא לקרות פרש' זכור בעשרה, ובתוספות שנ"ץ כתבו דאין שום קריאה דאורייתא רק פ' זכור, ובתו' הקצרות בברכות פ"ב פי' דפ' זכור ופ' פרה חייבים לקרותן מן התורה וכו' וכן בסמ"ק כתב מ"ע זכור את אשר עשה ואם כן צריך ליזהר יותר שישמעו קריאת פרשת זכור בי' ממקרא מגילה בזמנה אלא שהעולם לא זהירי בהכי עכ"ל ול"נ ליישב מנהג העולם דאטו מי כתיב בתורה שיקראו דוקא בשבת זה אלא שחכמים תקנו בשבת זו הואיל ושכיחי רבים בבה"כ וסמוך לפורים כדי לסמוך מעשה עמלק למעשה המן כמ"ש הלבוש וא"כ כששומע בפורים פרשת ויבא עמלק נמי זוכר מעשה עמלק ויוצא י"ח וכ"ה ברא"ם סי' ב' ומשום פ' פרה ס"ל דלא הוי מדאורייתא דבאמת אין טעם בקריאת' מדאורייתא וגם לא ידענא היכא רמיזא, ול"נ שהגירס' הנכונ' כמ"ש בחי' הרשב"א וז"ל והקשו שלא מצינו קריאת ס"ת מן התורה אא"כ יאמר רש"י שתהא קריאת הפרשיות כגון פרשת פרה ופרשת זכור וכיוצא בהן מן התורה ע"כ מ"מ כל אדם יהא זהיר וזריז במצו' לבוא למנין, ובמגלה דף י"ח משמע פשטא דתלמודא דפרשת זכור דאורייתא, ומשמע שם דה"ה בפ' ויבא עמלק יצא:

 **.27ביאור הגר"א אורח חיים סימן תרפה**

סעיף ז

ופרשת פרה. בתוספות שלפנינו ליתא לא בברכות ולא במגילה י"ז ב' וכן באשרי פרק (ו') [ז'] דברכות ליתא אלא זכור ונסחא משובשת נזדמנה לו:

 **.28משנה ברורה סימן תרפה**

(טו) ופ' פרה אדומה - והרבה אחרונים כתבו שפרשה זו אינה מדאורייתא ועיין לעיל בסימן ס' סק"י במ"ב דאפילו במצוה דרבנן ג"כ צריך לכוין לצאת ידי המצוה:

 **.29שולחן ערוך אורח חיים הלכות קריאת ספר תורה סימן קמו**

סעיף ב

כיון שהתחיל הקורא לקרות בס"ת, אסור לספר אפילו בד"ת, אפי'בין גברא לגברא, ואפילו אם השלים הוא הפרשה; ויש מתירים לגרוס (פי' ללמוד) בלחש, וי"א שאם יש י' דצייתי (פי' המשימין לבם) לס"ת, מותר לספר בד"ת) (ב"י בשם מהרי"א); ויש מתירים למי שתורתו אומנתו; ויש מתירים למי שקודם שנפתח ס"ת מחזיר פניו ומראה עצמו שאינו רוצה לשמוע ס"ת אלא לקרות, ומתחיל לקרות; ולקרות שנים מקרא ואחד תרגום בשעת קריאת התורה, שרי. וכל זה אינו ענין לפרשת זכור (דברים כה, יז - יט) ופרשת פרה (במדבר יט, א - כב), שהם בעשרה מדאורייתא, שצריך לכוין ולשומעם מפי הקורא; והנכון שבכל הפרשיות ראוי למדקדק בדבריו לכוין דעתו ולשומעם מפי הקורא.

 **.30ביאור הגר"א אורח חיים סימן קמו**

סעיף ב

ופ' פרה. עמ"ש בסי' תרפ"ה שאינו עיקר:

 **.31פרי חדש אורח חיים סימן קמו**

סעיף ב

…ומה שכתב שהם בעשרה מדאורייתא וכו'. תימה דנהי דפרשת זכור יראה דהויא דאורייתא כדאמרינן בריש פרק הקורא למפרע [מגילה יח, א] בגמרא דקראה על פה לא יצא אלא פרשת פרה, מנא ליה לתוספות ריש פרק היה קורא [ברכות יג, א ד"ה בלשון] שהיא מן התורה, וכן בתוספות דמגילה ריש פרק הקורא למפרע [יז, ב ד"ה כל] והרא"ש בפרק שלשה שאכלו [ברכות פ"ז סימן כ] לא הזכירו אלא פרשת זכור, ועוד תמהני על מה שכתב הרא"ש בפרק שלשה שאכלו [שם] דפרשת זכור הויא דאורייתא בעשרה וזה מניין לו וצריך עיון, ועיין בחידושי הרשב"א ריש פרק היה קורא [ברכות יג, א ד"ה לימא] ובב"ח סוף הלכות חנוכה [סימן תרפה] שלא דק:

 **.32משנה ברורה סימן קמו**

(יג) ופרשת פרה - עיין בבאור הגר"א ופר"ח וש"א שכתבו דאינו עיקר ופרשת פרה הוא מדרבנן מ"מ לענין זה מסתברא דגם לדידהו לא מקילינן כל הקולות הנ"ל:

 **.33דברים פרשת ואתחנן פרק ו**

(ד) שְׁמַע יִשְׂרָאֵל יְקֹוָק אֱלֹהֵינוּ יְקֹוָק אֶחָד:

(ה) וְאָהַבְתָּ אֵת יְקֹוָק אֱלֹהֶיךָ בְּכָל לְבָבְךָ וּבְכָל נַפְשְׁךָ וּבְכָל מְאֹדֶךָ:

(ו) וְהָיוּ הַדְּבָרִים הָאֵלֶּה אֲשֶׁר אָנֹכִי מְצַוְּךָ הַיּוֹם עַל לְבָבֶךָ:

 **.34תלמוד בבלי מסכת ברכות דף יג עמוד א**

תנו רבנן: קריאת שמע ככתבה, דברי רבי; וחכמים אומרים: בכל לשון. מאי טעמא דרבי? אמר קרא והיו - בהוייתן יהו. ורבנן מאי טעמייהו? אמר קרא: שמע - בכל לשון שאתה שומע…למימרא דסבר רבי דכל התורה כולה בכל לשון נאמרה, דאי סלקא דעתך בלשון הקודש נאמרה - והיו דכתב רחמנא למה לי? איצטריך, משום דכתיב שמע. למימרא דסברי רבנן, דכל התורה כולה בלשון הקודש נאמרה, דאי סלקא דעתך בכל לשון נאמרה - שמע דכתב רחמנא למה לי? איצטריך, משום דכתיב והיו.

 **.35רש"י מסכת ברכות דף יג עמוד א**

ככתבה - בלשון הקדש.

לימא קסבר רבי וכו' - מדאיצטריך ליה קרא לקריאת שמע שתהא ככתבה, סבירא ליה בשאר כל התורה בכל לשון נאמרה לקרות.

משום דכתיב שמע - דלא תדרוש שמע בכל לשון שאתה שומע כרבנן.

 **.36תלמוד בבלי מסכת מגילה דף יז עמוד א- עמוד ב**

דתניא: קריאת שמע ככתבה דברי רבי, וחכמים אומרים: בכל לשון. מאי טעמא דרבי? אמר קרא:

והיו - בהויתן יהו. ורבנן מאי טעמייהו? אמר קרא בשמע - בכל לשון שאתה שומע…לימא קסבר רבי כל התורה כולה בכל לשון נאמרה, דאי סלקא דעתך בלשון הקודש נאמרה - למה לי למכתב והיו? - אצטריך, סלקא דעתך שמע כרבנן - כתב רחמנא והיו. לימא קסברי רבנן כל התורה בלשון הקודש נאמרה, דאי סלקא דעתך בכל לשון נאמרה - למה לי למכתב שמע? - איצטריך, סלקא דעתך אמינא והיו כרבי - כתב רחמנא שמע.

 **.37רש"י מסכת מגילה דף יז עמוד א**

ככתבה - בלשון הקודש, ולא בלשון אחר.

 **.38רש"י מסכת מגילה דף יז עמוד ב**

והיו הדברים האלה בהוייתן - בלשון הקודש.

בכל לשון נאמרה - לקרותה בכל לשון, ולכן איצטריך בקריאת שמע והיו.

איצטריך - והיו דלא תימא: שמע בכל לשון שאתה שומע כרבנן.

 **.39חידושי הרשב"א מסכת ברכות דף יג עמוד א**

לימא קסבר ר' כל התורה בכל לשון נאמרה, כתב רבינו האי גאון ז"ל לכולן ברור שלא כתב משה את התורה אלא בלשון הקדש כסדר הזה שהוא בידינו בלא שינוי אלא כך הן אומרין הנאמרו לו עוד תרפיה בלשון אחר אם לאו ע"כ, ורש"י ז"ל פי' בפרק שני דמגילה לקרות בספר תורה, והקשו עליו שלא מצינו שתהא קריאת ספר תורה מן התורה אלא א"כ יאמר רש"י ז"ל שתהא קריאת הפרשיות כגון פרשת פרה ופרשת זכור וכיוצא בהן מן התורה…

 **.40תוספות הרא"ש מסכת ברכות דף יג עמוד א**

כל התורה כולה בכל לשון נאמרה. פרש"י בפ"ב דמגילה לקרות בס"ת, וקשה דלא אשכחן שתהא קריאת התורה מן התורה, מיהו אפשר שיש קריאה שהיא מן התורה כגון פרשת זכור ופרשת פרה אדומה וכיוצא בהם, ונראה לפרש בכל לשון נאמרה כל קריאות שצוה הכתוב צריך לומר בלשון הקודש כגון מקרא בכורים וידוי מעשר (ומקרא מגילה) וחליצה כולם בלשון הקדש למ"ד בלשון הקדש נאמרה.

 **.41תוספות מסכת ברכות דף יג עמוד א**

בלשון הקדש נאמרה - פירש רש"י פרק שני דמגילה (ד' יז: ושם) לקרות בתורה. ולא נהירא דהא עזרא תיקן קריאת התורה ומקמי דאתא עזרא והיו למה לי. וי"ל דמיירי בפרשיות המחוייבין לקרות דאורייתא כמו פרשת זכור אי נמי מקרא בכורים וודוי מעשר ופרשת חליצה שמצוה בתורה לקרותן אעפ"כ בכל לשון נאמרה בסיני שכל דבור ודבור שהיה יוצא מפי הקב"ה היה מתחלק לשבעים לשון.

 **.42תלמוד בבלי מסכת ברכות דף מז עמוד ב**

מעשה ברבי אליעזר שנכנס לבית הכנסת ולא מצא עשרה, ושחרר עבדו והשלימו לעשרה…והיכי עביד הכי? והאמר רב יהודה: כל המשחרר עבדו עובר בעשה, שנאמר: לעלם בהם תעבדו! - לדבר מצוה שאני. - מצוה הבאה בעבירה היא! - מצוה דרבים שאני.

 **.43רש"י מסכת ברכות דף מז עמוד ב**

מצוה דרבים - להוציא רבים ידי חובתם בקדושה.

 **.44ויקרא פרשת בהר פרק כה**

(מו) וְהִתְנַחַלְתֶּם אֹתָם לִבְנֵיכֶם אַחֲרֵיכֶם לָרֶשֶׁת אֲחֻזָּה לְעֹלָם בָּהֶם תַּעֲבֹדוּ וּבְאַחֵיכֶם בְּנֵי יִשְׂרָאֵל אִישׁ בְּאָחִיו לֹא תִרְדֶּה בוֹ בְּפָרֶךְ:

 **.45רא"ש מסכת ברכות פרק ז**

סימן כ

…תנו רבנן מעשה ברבי אליעזר שנכנס לבית הכנסת ולא מצא שם עשרה ושחרר עבדו והשלימו לעשרה והיכי עביד הכי והאמר רב יהודה כל המשחרר עבדו עובר בעשה שנאמר לעולם בהם תעבודו מצוה דרבים שאני דאלים עשה דרבים דכתיב ונקדשתי בתוך בני ישראל דהיינו עשה דמקדשין את השם בעשרה ברבים ואפילו הוי מלתא דרבנן כגון לשמוע קדושה וברכו שלא מצינו לו עיקר מן התורה אפ"ה דחי עשה דיחיד דלא מסתבר לי דמיירי בעשרה דאורייתא כגון לקרות פרשת זכור שהוא מן התורה דמשמע דבכל ענין איירי…

 **.46ויקרא פרשת אמור פרק כב**

(לב) וְלֹא תְחַלְּלוּ אֶת שֵׁם קָדְשִׁי וְנִקְדַּשְׁתִּי בְּתוֹךְ בְּנֵי יִשְׂרָאֵל אֲנִי יְקֹוָק מְקַדִּשְׁכֶם:

 **.47דברי חמודות מסכת ברכות פרק ז**

(נב) כגון לקרות פרשת זכור שהיא מן התורה. שכן דרשו בספרי זכור בפה ואל תשכח בלב והתוס' בריש פ' היה קורא בתורה בד"ה בלשון הקודש נאמרה כתבו לתרץ מה שהקשו שם וז"ל וי"ל דמיירי בפרשיות המחויבים לקרות דאורייתא כמו פרשת זכור ופרשת פרה אדומה ע"כ. ולא ידעתי אנה מצאו זה שפרשת פרה אדומה מחויבים לקרותה דאורייתא וגם לא ידעתי כמו דקאמרי לאתויי מאי:

 **.48חידושי הריטב"א מסכת מגילה דף יז עמוד ב**

גמ' הא דאמרינן לימא קסברי כל התורה כולה בלשון הקדש נאמרה. - …מיהו בלאו הכי יש לנו קריאות בחיוב מן התורה כגון פרשת זכור דאמרינן לקמן (י"ח א') זכור בפה, וכן פרשת פרה, וכמו כן הקהל ופרשת שוטרים ומקרא ביכורים וחליצה ווידוי מעשר וכל אותן ששנינו במסכת סוטה פרק ואלו נאמרין בכל לשון, ולגבי דידהו אמרינן בכל לשון נאמרה או בלשון הקדש נאמרה, וזה הנכון.

 **.49תרומת הדשן סימן קח**

שאלה: בני היישובים שאין להם מנין בעיר, ורצונם ללכת אל הקהילות הסמוכות להם לימי הפורים, כדי לשמוע מקרא מגילה בציבור. צריכין ליזהר שיקדימם /שמא צ"ל: שיקדימו/ ביאתם גם לשבת פרשת זכור שהוא סמוך לפורים או לאו?

תשובה: …ובתוס' הקצרות מברכות פ' שני פירש, דפרשת זכור ופרשת פרה אדומה חייבים לקרותן מן התורה…

 **.50אליה רבה סימן תרפה**

(כא) ולמ"ד ששתי וכו'. עיין ס"ק (י"ב) [י"ג]. גם בלחם חמודות דף נ"ט [ברכות פ"א אות לא] כתב לא ידעתי אנה מצאו לפרשת פרה. גם לא ידעתי כמו דקאמרי לאתויי מאי וכו' ע"כ. ולענ"ד יש ליזהר, שהרי בתרומת הדשן סוף סי' ק"ח הביא דברי תוס'. גם מצאתי בחידושי רשב"א [ברכות יג ע"א ד"ה לימא] כתב זה לשונו, כגון פרשת פרה וזכור וכיוצא בהן ע"כ. ופירושו נ"ל גם על פרשת שקלים וחודש. גם צ"ע בתוס' מגילה דף י"ז [ע"ב] ד"ה כל וכו' שכתבו וקשה שהרי קריאת התורה אינה דאורייתא לבד פרשת זכור ע"כ, מאי מקשים, דילמא קאי על פרשת זכור כדמשני תוס' בברכות שם. ואפשר דמשום פרשה אחת לא יאמר כל התורה בלשון קודש נאמרה. ולפ"ז מוכח נמי שאין טעות סופר בתוס' דברכות, דא"כ לא משני תוס' כלום ודו"ק. ובשל"ה דף ר"פ [ריש מסכת מגילה] כתב שאף [אם] ד' פרשיות הן דרבנן יש ליזהר בהן יותר מפרשיות של כל השנה.

 **.51מחזיק ברכה אורח חיים סימן קמו**

א. דין ב. לפרשת זכור ופרשת פרה שהם בעשרה מדאוריתא וכו' כבר תמהו האחרונים בזה מנא להו שהם דאוריתא ומה גם פרשת פרה ואני בעניי כתבתי בברכי יוסף דלכל הדברות פרשת שקלים והחדש לאו דאוריתא ועתה ראיתי בספר אליה רבה שם שרצה לדקדק מדברי הרשב"א בחידושיו שכתב כגון פרשת פרה ופרשת זכור וכיוצא בהן דכונתו על פרשת שקלים והחדש ע"ש גם נזדמן לידי כמו רגע תוספות רבינו יהודה כ"י לברכות וראיתי בריש פרק היה קורא שכתב וז"ל פירש"י פ"ב דמגילה לקרות בס"ת מיהו לא אשכחן שתהא קריאת ס"ת מן התורה אך יכול להיות שהיא מן התורה כגון פרשת שקלים ופרשת פרה וכיוצא בהם עכ"ל הרי דבפירוש השוה שקלים לזכור ופרה וכתב וכיוצא בהם וראה בעיניך דלא כתב כן בפשיטות רק בלשון יכול להיות.

 **.52משנה ברורה סימן תרפה**

(א) ר"ח אדר וכו' - אבאר בקיצור ענין ד' פרשיות. והוא. חז"ל תקנו לקרות ד' פרשיות בשנה מר"ח אדר עד ר"ח ניסן לזכרון ד' דברים והם אלו. הראשונה היא פרשת שקלים לזכרון מצות מחצית השקל שיתבאר בסמוך שהיו מחוייבים ליתן ללשכה לקרבן התמיד בכל שנה. השניה היא פרשת זכור לזכור מעשה עמלק וקורין אותה בשבת שלפני פורים לסמכה למעשה שהיה מזרע עמלק וכדי להקדים זכירת מחיית עמלק לעשייתה וכדכתיב והימים האלה נזכרים ונעשים. השלישית היא פרשת פרה אדומה והיא בשבת שקודם פרשת החודש שכן היה שריפתה במדבר סמוך לניסן כדי להזות בה את ישראל באפר החטאת מיד אחר הקמת המשכן כדי שיהיו טהורים ויוכלו לעשות הפסח בזמנו לכך קורין פרשה זו להתפלל לפניו ית' שגם עלינו יזרוק מים טהורים במהרה. הרביעית פרשת החודש בשבת הסמוך לר"ח ניסן כדי לקדש חודש ניסן דכתיב בתורה החודש הזה לכם ראש חדשים אבל אין זה עיקר הקידוש כי עיקר הקידוש הוא בעת ראית הלבנה שמקדשין אותו הב"ד ואין הקריאה הזאת אלא מדרבנן:

 **.53רש"י במדבר פרשת חקת פרק יט**

(כב) תטמא עד הערב - …ומדרש אגדה העתקתי מיסודו של ר' משה הדרשן וזהו:.

ויקחו אליך - משלהם כשם שהם פרקו נזמי הזהב לעגל משלהם כך יביאו זו לכפרה משלהם:

פרה אדמה - משל לבן שפחה שטינף פלטין של מלך. אמרו תבא אמו ותקנח הצואה, כך תבא פרה ותכפר על העגל:

 **.54מלאכת שלמה מסכת מגילה פרק ג**

משנה ד

בשניה זכור. - …גם בפרשת חקת דף ר"ל ע"א נתן טעם לקריאת פרשת פרה וז"ל ולכן תקנו רז"ל לקרוא פרשת פרה בצבור והיא מדאורייתא יותר מכל הפרשיות והדבר קשה מאד מה לנו לקרות פרשה זו ואין בידנו לעשותה ולא טהרת טמא מת, אכן הכונה רצויה במקום המים שאין [המים] מטהרין אלא עיקר הכל שהחי יתן אל לבו עון העגל שגרם המיתה ונשאר לפקדון לארץ כמו שאמר הכתוב וביום פקדי ופקדתי ועל

שקוראים בפרשת פרה תחשב להם כאילו עושין מצות פרה ושורפים אותה והיא מטהרת אותנו מטומאותינו בכונתנו כמו שאמרנו ג"כ בפרשת זכור גם בכל הקרבנות לכן חובה עלינו לקרותה בצבור יותר מכל פרשיותיה של תורה שקריאתה היא עשייתה שעיקר הכל היא הכונה שאין המים מטהרין אלא כונת המים להכניע היצה"ר שהביא מיתה לעולם היא המטהרת לכן בזמן שאין בית המקדש קיים ואין לנו אפר פרה מצוה עלינו לקרות פרשה זו בצבור להטהר מיצה"ר על ידי קריאתה עכ"ל ז"ל:

 **.55דברים פרשת כי תצא פרק כה**

(יז) זָכוֹר אֵת אֲשֶׁר עָשָׂה לְךָ עֲמָלֵק בַּדֶּרֶךְ בְּצֵאתְכֶם מִמִּצְרָיִם:

(יח) אֲשֶׁר קָרְךָ בַּדֶּרֶךְ וַיְזַנֵּב בְּךָ כָּל הַנֶּחֱשָׁלִים אַחֲרֶיךָ וְאַתָּה עָיֵף וְיָגֵעַ וְלֹא יָרֵא אֱלֹהִים:

(יט) וְהָיָה בְּהָנִיחַ יְקֹוָק אֱלֹהֶיךָ לְךָ מִכָּל אֹיְבֶיךָ מִסָּבִיב בָּאָרֶץ אֲשֶׁר יְקֹוָק אֱלֹהֶיךָ נֹתֵן לְךָ נַחֲלָה לְרִשְׁתָּהּ תִּמְחֶה אֶת זֵכֶר עֲמָלֵק מִתַּחַת הַשָּׁמָיִם לֹא תִּשְׁכָּח:

 **.56תלמוד בבלי מסכת מגילה דף יח עמוד א**

[דתניא]+: זכור, יכול בלב? כשהוא אומר לא תשכח - הרי שכחת הלב אמור, הא מה אני מקיים זכור - בפה.

 **.57דברים פרשת עקב פרק ט**

(ז) זְכֹר אַל תִּשְׁכַּח אֵת אֲשֶׁר הִקְצַפְתָּ אֶת יְקֹוָק אֱלֹהֶיךָ בַּמִּדְבָּר לְמִן הַיּוֹם אֲשֶׁר יָצָאתָ מֵאֶרֶץ מִצְרַיִם עַד בֹּאֲכֶם עַד הַמָּקוֹם הַזֶּה מַמְרִים הֱיִיתֶם עִם יְקֹוָק:

(ח) וּבְחֹרֵב הִקְצַפְתֶּם אֶת יְקֹוָק וַיִּתְאַנַּף יְקֹוָק בָּכֶם לְהַשְׁמִיד אֶתְכֶם:

 **.58ספרא בחוקותי פרשה א עד פרק א**

(ג) … וכן הוא אומר זכור ואל תשכח את אשר הקצפת את ה' אלהיך במדבר, יכול בלבך, כשהוא אומר אל תשכח הרי שכיחת לב אמורה, הא מה אני מקיים זכור שתהא שונה בפיך…

 **.59ארצות החיים אורח חיים סימן א ארץ יהודה**

(ד) ...והנה במעשה העגל שכתב בו ג"כ זכור אל תשכח את אשר הקצפת, ובתו"כ דריש ליה ג"כ שחיוב לזכרו בפה, צ"ע אמאי לא תקנו בו קריאת התורה, ועי' במג"א שם כתב מפני שהוא גנותן של ישראל, ונראה שמטעם זה תקנו פרשת פרה, ובפסקי תוס' (פ"ק דברכות) והרשב"א בחדושיו (שם) כתבו שהוא מדאורייתא. והל"ח (פ"ז דברכות) תמה עליהם למה יהי' מן התורה, ילפ"ז נראה שע"י שא"א לקרות מעשה העגל שהוא גנותן של ישראל כמ"ש במגילה (דף כ"ה) תקנו בעבורו פרשת פרה שכל מעשיה היה נגד מעשה העגל, כמ"ש רש"י (בפי' התורה בשם ר"מ הדרשן).

 **.60ערוך השולחן אורח חיים סימן תרפה**

סעיף ז

כתבו רבותינו בעלי הש"ע בסעיף ז' י"א שפרשת זכור ופרשת פרה אדומה חייבים לקרותם מדאורייתא לפיכך בני הישובים שאין להם מניין צריכים לבא למקום שיש מניין בשבתות הללו כדי לשמוע פרשיות אלו שהם מדאורייתא ואם אי אפשר להם לבא מ"מ יזהרו לקרותם בנגינתם ובטעמן עכ"ל ועדיפי לעניין הילוך למניין מקריאת המגילה ואע"ג דקריאת המגילה דוחה כל הדברים כמ"ש בסי' תרפ"ז מ"מ הא אפשר לקרותה ביחידית משא"כ פרשיות שבתורה אין קורין אלא בעשרה [ט"ז סק"ב בשם תה"ד] אך גדולי האחרונים תמהו מאין לנו לומר דגם פרשת פרה היא מן התורה דאין שום רמז לזה בגמ' ולכן פסקו דאינה מן התורה [מג"א] ולענ"ד נראה דיש לזה רמז בתורה דהנה בפרשת פרה אדומה כתיב באמצע הפרשה [במדבר יט, י] והיתה לבני ישראל וגו' לחקת עולם ודרשינן בספרי [פיסקא קכ"ד] שתהא נוהגת לדורות ע"ש דאפר פרה אינו תלוי במקדש דגם בזמן האמוראים היה להם אפר פרה כדאמרינן חבריא מדכן בגלילא [חגיגה כ"ה. וע' נדה ו': ברש"י ד"ה קדש] ובסוף פרשה כתיב עוד [במדבר יט, כא] והיתה להם לחקת עולם ומיותר הוא אלא דאתי לעניין קריאת הפרשה אף בזמן דליכא אפר פרה כעניין שאמרו בזבחים [צ'.] למקראה הקדימה הכתוב ופירש"י בנדה שם שיהא קורין בעניין ע"ש וכ"ש בזמן הזה דליכא עצם המצוה שהיתה ראויה להיות בזמן הזה אם היה לנו אפר פרה דוודאי יש לומר שיש חיוב לקרות הפרשה:

 **.61במדבר פרשת חקת פרק יט**

(י) וְכִבֶּס הָאֹסֵף אֶת אֵפֶר הַפָּרָה אֶת בְּגָדָיו וְטָמֵא עַד הָעָרֶב וְהָיְתָה לִבְנֵי יִשְׂרָאֵל וְלַגֵּר הַגָּר בְּתוֹכָם לְחֻקַּת עוֹלָם:

(כא) וְהָיְתָה לָהֶם לְחֻקַּת עוֹלָם וּמַזֵּה מֵי הַנִּדָּה יְכַבֵּס בְּגָדָיו וְהַנֹּגֵעַ בְּמֵי הַנִּדָּה יִטְמָא עַד הָעָרֶב:

 **.62ספרי במדבר פרשת חקת פיסקא קכד**

והיתה לבני ישראל ולגר הגר בתוכם, לפי שמעשה בישראל צריך להביא את הגרים [שכל מקום שמעשה בישראל צריך להביא את הגרים[: לחקת עולם שינהוג הדבר לדורות.

 **.63משך חכמה במדבר פרשת חקת פרק יט**

(כ) ונכרתה הנפש ההיא מתוך הקהל, כי את מקדש ה' טמא. - …הנה במגן אברהם (אורח חיים) סימן תרפ"ה כתב דפרשת פרה דלהוי דאורייתא לא ידענא היכא רמיזא, יעויין שם. ולדעתי הוא מפורש, דבריש יומא (ב, א) יליף לענין פרישה מהך (ויקרא ח, לד) ד"כאשר (עשה ביום הזה) ציוה ה' לעשות לכפר עליכם", "לעשות" - אלו מעשי פרה, "לכפר עליכם" - זה יום הכיפורים. ואמר שם (יומא ד, ב) אי כל הכתוב בהם מעכב, או רק המעכב לדורות, יעויין דף ה. ושם עמוד ב' אמר רשב"י: במילואים (מנין) שאף מקרא פרשה מעכבא, דכתיב (ויקרא ח, ה "ויאמר משה אל העדה) זה הדבר" - אפילו דיבור מעכבא. אם כן, כי ילפינן לדורות גם בפרשת פרה מקרא מעכבא טרם עשיית הפרה. ונמצא בשעת עשיית הפרה, מקרא פרשה מעכבא והוי אז דאורייתא.

 **.64ויקרא פרשת צו פרק ח**

(לד) כַּאֲשֶׁר עָשָׂה בַּיּוֹם הַזֶּה צִוָּה יְקֹוָק לַעֲשֹׂת לְכַפֵּר עֲלֵיכֶם:

 **.65רש"י ויקרא פרשת צו פרק ח**

(לד) צוה ה' לעשת - כל שבעת הימים. ורבותינו ז"ל דרשו לעשות - זה מעשה פרה. לכפר - זה מעשה יום הכפורים, וללמד שכהן גדול טעון פרישה קודם יום הכפורים שבעת ימים, וכן הכהן השורף את הפרה:

 **.66תלמוד בבלי מסכת יומא דף ב עמוד א**

מנא הני מילי? אמר רב מניומי בר חלקיה אמר רבי מחסיא בר אידי אמר רבי יוחנן: אמר קרא כאשר עשה ביום הזה צוה ה' לעשת לכפר עליכם. לעשת - אלו מעשי פרה, לכפר - אלו מעשי יום הכפורים.

 **.67רש"י מסכת יומא דף ב עמוד א**

מנא הני מילי - דבעי פרישה ליום הכפורים ולפרה.

כאשר עשה - במלואים, שצוה אותם לפרוש מביתם שבעה ימים, שנאמר (ויקרא ח) ופתח אהל מועד תשבו יומם ולילה וגו', ובשמיני עבדו, שנאמר (שם /ויקרא/ ט) ויהי ביום השמיני קרא וגו' וכתיב קרב אל המזבח וגו' כאשר וגו' צוה לעשות לדורות, לפרוש שבעה לפני עבודת יום אחד.

 **.68ויקרא פרשת צו פרק ח**

(ה) וַיֹּאמֶר מֹשֶׁה אֶל הָעֵדָה זֶה הַדָּבָר אֲשֶׁר צִוָּה יְקֹוָק לַעֲשׂוֹת:

**.69תלמוד בבלי מסכת יומא דף ה עמוד ב**

אמר רבי יוחנן משום רבי שמעון בן יוחאי: מניין שאף מקרא פרשה מעכב? תלמוד לומר: ויאמר משה אל העדה זה הדבר אשר צוה ה' - אפילו דיבור מעכב.

 **.70רש"י מסכת יומא דף ה עמוד ב**

מקרא - פרשת מלואים שנצטווה בואתה תצוה אמר להם לציבור בעשרים ושלשה באדר, כשהתחילו המלואים, והקהיל את העדה אל פתח אהל מועד, שנאמר ותקהל העדה וגו' ויאמר משה אל העדה זה הדבר אשר צוה ה' לעשות, ומקראות הללו בעשיית המלואים בצו את אהרן.

 **.71תורה תמימה הערות במדבר פרק יט**

קכה) …וראינו להעיר כאן בסוף פרשה זו הערה אחת השייך לענין פרשה זו בכלל, ותכליתה לקיים דעת איזו מן הראשונים שכמעט נדחו מכל האחרונים כדברים שאין להם כל טעם ורמז וסברא, וזה הוא. עיין באו"ח סי' תרפ"ה ס"ז הובא דעה אחת דקריאת פרשת פרה הוי חיוב דאורייתא כמו פרשת זכור, ובמג"א בריש הסימן ובבאורי הגר"א ועוד אחרונים דחו זה מהלכה, מפני כי לא מצינו זה בשום מקום, וגם אין טעם ורמז לחיוב זה.

והנה בפסוק כ"ב הביא רש"י בשם מדרש אגדה דכל ענין פרה אדומה, תכליתה ומטרתה, הוא לכפר על מעשה העגל, עיי"ש בכל פרט ופרט באריכות המצייר מערכה מול מערכה, כל פרט שבעבודת הפרה כנגד ענין כמהו במעשה העגל.

ועיין מש"כ בפ' עקב (ט' ז') דמצות זכירת מעשה העגל היא מ"ע כשאר המצות, ממה דכתיב זכור אל תשכח את אשר הקצפת את ה' אלהיך במדבר עשו להם מסכה עיי"ש, וכתב המג"א בסי' ס' ס"ק ב' דמה שלא תקנו לקרות פרשה זו כמו פרשת זכירת עמלק, הוא מפני שיש בזה משום גנותן של ישראל, אבל באמת אין טעם זה מספיק לבטל מ"ע דאורייתא וגם מפורש אמרו במגילה כ"ה ב' מעשה עגל הראשון נקרא ומתרגם, ומפרש דאע"פ שיש בזה משום גנותן של ישראל, ניחא להו כי היכי דליהוי להו כפרה, וא"כ גם הכא נימא כן.

ולכן נראה לומר בצירוף סברת המג"א, כי ע"פ מדרש אגדה שברש"י שהבאנו דכל מעשה הפרה היא לכפר על מעשה העגל, ולכן כדי לקיים מ"ע דזכירת העגל ועם זה שלא לפרסם מפורש גנותן של ישראל [היכי דאפשר לקיים הענין בלא"ה] תקנו לקרות פ' פרה, ויוצא מזה דקריאת פרשה זו היא מדאורייתא, כמבואר.

והנה אף אם נאמר שלא כוונו הראשונים במה שפסקו דקריאת פ' פרה הוי מדאורייתא להסברא שכתבנו, עם כ"ז נראים הדברים כדאי לאמרם:

 **.72אמת ליעקב במדבר פרשת חקת פרק יט**

(ב) זאת חקת התורה גו' ויקחו אליך פרה אדמה.

פירש"י [להלן לאחר פכ"ב] וז"ל: משל לבן שפחה שטינף פלטין של מלך אמרו תבא אמו ותקנח בצואה כך תבא פרה ותכפר על העגל ודו"ק. ויש להטעים את זה4 על פי מה דאיתא במסכת עבודה זרה [דף ה' ע"א]: אני אמרתי אלקים אתם ובני עליון כלכם חבלתם מעשיכם אכן כאדם תמותון, עיי"ש. והיינו שאילולא חטאו בעגל לא היו מתים, וא"כ לא היו צריכין ליטהר על ידי אפר פרה, ודו"ק.

ושמעתי שי"א שמדברי רש"י אלו יצא לנו מקור לקריאת פרשת פרה אדומה מן התורה, דמכיון שפרה אדומה היא כפרה על חטא העגל, ולהלן בפרשת עקב [ט' פ"ז] כתוב זכר אל תשכח את אשר הקצפת את ה' אלקיך במדבר וגו', שזה ציווי לזכור את פרשת העגל, לכן תקנו קריאת פרשת פרה אדומה כדי לקיים ציווי זה, עכ"ד. אבל יש לתמוה בזה הרבה, דאמאי לא תקנו לקרוא את מעשה העגל עצמו, ולמה קוראין אך ברמז בעלמא. גם ביארתי בחידושי להלן בפרשת עקב, שהפסוק דשם לא קאי על מעשה העגל, דהרי מעשה העגל מוזכר בפסוק שלאחר זה: ובחרב הקצפתם את ה', ומדכתב "ובחרב" עם וא"ו המוסיף, משמע שמה שהוזכר בפסוק הקודם קאי על ענין אחר, ועיי"ש שביארתי הפסוק כהוגן וגם כתבתי שם המקור לקריאת פרשה פרה מן התורה, ועיי"ש.

 **.73אמת ליעקב דברים פרשת עקב פרק ט**

(ז) זכר אל תשכח את אשר הקצפת את ד' אלקיך במדבר.

הנה יש לנו לדקדק להבין על איזה אירוע קאי הפסוק הזה, דהרי מדכתיב בפסוקים הבאים [פ"ח - פכ"ב]: ובחרב הקצפתם את ה' גו' בעלתי ההרה לקחת לוחות האבנים גו' קום רד מהר מזה כי שחת עמך גו' עשו להם מסכה וגו', הרי ששם מדובר על מעשה העגל, וא"כ יש לתמוה על מה קאי פסוק דנן, דכיון דכתיב בפסוק ח': ובחרב הקצפתם וגו', עם וא"ו המוסיף, משמע שעשו רע גם קודם חטא העגל. ואין לומר דקאי על מה שהתלוננו קודם קריעת ים סוף ורצו לשוב מצרימה, דהרי כתוב "אשר הקצפת את ה' אלקיך במדבר" ושם היתה ההקצפה על הים. ונראה לי דקאי על מה שמסופר בפרשת בשלח [ט"ו פכ"ב - פכ"ו] שאירע כשבאו למרה ששם לנו כל העם על משה לאמר מה נשתה, ועל זה בא הציווי שעלינו לזכור את זה.

ולפ"ז יהיה לנו מקור לשיטת הראשונים הסוברת שקריאת פרשה פרה אדומה היא מדאורייתא, עיין תוס' ברכות [דף י"ג ע"א ד"ה בלה"ק], והובא דבריהם בשולחן ערוך אורח חיים [סי' תרפ"ה ס"ז], והאחרונים [עיין בב"ח ובמג"א ובביאור הגר"א שם] תמהו על שיטה זו וכתבו שהיא נוסחא משובשת בדברי התוס', ועיי"ש. ונראה, דהנה כבר ביארתי לעיל בפרשת בשלח [ט"ו פכ"ה] ובפרשת חקת [י"ט פ"ב] שעיקר הלימוד של המעשה במרה היה להראות לנו כי רצון השי"ת הוא הממתיק, כלומר, שאף שהיו המים מרים ומשה השליך עץ מר לתוכו, אעפ"כ נמתקו המים, כי הכל הרי נגזר על ידי חכמתו יתברך - ומי שאמר לשמן וידליק יאמר לחומץ וידליק, וביארתי שלכן ניתנה להם פרשת פרה אדומה במרה משום שעל ידי זה יושרש בלבבות בני ישראל שקיום מצוות התורה אינו משום שהענין מובן בשכלנו ומקובל לפי דעתנו, אלא אך ורק משום שגזירת המלך היא - וכמו שאנו מקיימים מצות פרה אדומה רק מטעם זה, ועיי"ש שביארתי הדברים היטב, וזהו הלימוד העיקרי של פרשת פרה אדומה ולכן היא ניתנה במרה. ולפ"ז נראה, דמכיון דכאן ישנו ציווי מפורש "זכר אל תשכח" וכפי שביארתי זה קאי על מעשה מרה, א"כ נצטוינו לזכור בפה את מעשה מרה, ולכן תקנו קריאת פרשת פרה אדומה משום שמה שאירע במרה ניתן ליזכר על ידי קריאת פרשת פרה אדומה, ודו"ק בזה.

 **.74שמות פרשת בשלח פרק טו**

(כב) וַיַּסַּע מֹשֶׁה אֶת יִשְׂרָאֵל מִיַּם סוּף וַיֵּצְאוּ אֶל מִדְבַּר שׁוּר וַיֵּלְכוּ שְׁלֹשֶׁת יָמִים בַּמִּדְבָּר וְלֹא מָצְאוּ מָיִם:

(כג) וַיָּבֹאוּ מָרָתָה וְלֹא יָכְלוּ לִשְׁתֹּת מַיִם מִמָּרָה כִּי מָרִים הֵם עַל כֵּן קָרָא שְׁמָהּ מָרָה:

(כד) וַיִּלֹּנוּ הָעָם עַל מֹשֶׁה לֵּאמֹר מַה נִּשְׁתֶּה:

(כה) וַיִּצְעַק אֶל יְקֹוָק וַיּוֹרֵהוּ יְקֹוָק עֵץ וַיַּשְׁלֵךְ אֶל הַמַּיִם וַיִּמְתְּקוּ הַמָּיִם שָׁם שָׂם לוֹ חֹק וּמִשְׁפָּט וְשָׁם נִסָּהוּ:

 **.75רש"י שמות פרשת בשלח פרק טו**

(כה) שם שם לו - במרה נתן להם מקצת פרשיות של תורה שיתעסקו בהם, שבת ופרה אדומה ודינין:

 **.76תלמוד בבלי מסכת סוכה דף מא עמוד א**

מהרה יבנה בית המקדש…